הטובות לקרב

הטובות לקרב (באנגלית: The Good Fight) היא סדרת טלוויזיה מסוגת דרמה משפטית, שמופקת על ידי רשת CBS. יוצרי הסדרה הם רוברט קינג, מישל קינג ופיל אלדן רובינסון, והיא מהווה ספין אוף לסדרה "האישה הטובה".

הסדרה משודרת בארצות הברית בשירות הסטרימינג פרמאונט+, אליו הועברה לאחר ש-CBS סגרה את שירות הסטרימינג הקודם שלה, CBS All Access שבו היא הייתה הסדרה המתוסרטת הראשונה וזאת שאיתה הושקו שידוריו. בארץ הסדרה משודרת בצמוד לשידור בארצות הברית ובבכורה ב Yes, ועונות ישנות משודרות לאחר כשנה מהשידור, ברשתות Hot וסלקום tv.

ב-15 במרץ חתמה רשת CBS על עונה שנייה. ב-30 במאי 2018 נודע כי ג'סטין ברת'ה לא ישוב לעונה השלישית של הסדרה. העונה השלישית עלתה לשידור ב-14 במרץ 2019. באפריל 2019 חודשה הסדרה לעונה רביעית. ב-9 באפריל 2020 עלתה העונה הרביעית לשידור והסתיימה ב-28 במאי 2020 לאחר שידור שבעה מתוך עשרת הפרקים אשר תוכננו לעונה זו, בשל שיבושים בצילומי הסדרה בעקבות מגפת הקורונה. הסדרה חודשה לעונה חמישית, אשר עלתה בבכורה ב-24 ביוני 2021 כששניים משחקניה הראשיים, קוש ג'מבו ודלרוי לינדו, עוזבים.

הסדרה חודשה לעונה שישית ואחרונה שעלתה לשידור ב-8 בספטמבר 2022.

רקע כללי 
אירועי הסדרה מתרחשים כשנה לאחר סיום העונה האחרונה של "האישה הטובה". הסדרה עוקבת אחרי דיאן לוקהארט (כריסטין ברנסקי), שלאחר צאתה לגמלאות ממשרד עורכי הדין שבו היא שותפה מגלה שכל חסכונותיה אבדו בהונאה פיננסית. בהונאה מעורבת משפחתה של בת הסנדקות של לוקהארט, מיה רינדל (רוז לזלי), שנכנסת כמתמחה למשרד עורכי הדין של לוקהרט זמן קצר לפני שההונאה מתגלה. בעקבות איבוד חסכונותיה, לוקהארט מעוניינת לחזור למשרד כשותפת שם, כפי שהיה טרם פרישתה, אך שותפיה לשעבר אינם מאפשרים לה, ומציעים שתחזור על תקן יועצת בלבד. בנוסף, גם המוניטין של רינדל נפגע באופן קשה בעקבות תקרית ההונאה. השתיים – בהובלתה של לוקה קווין (קוש ג'ומבו) – עוברות לעבוד בחברת עורכי הדין רדיק, בוסמן וקולסטד, חברה יוקרתית שמורכבת ברובה מאפרו-אמריקאיים, ומתמחה בתביעות כנגד אלימות משטרתית.

דמויות

דמויות ראשיות 
 דיאן לוקהארט (כריסטין ברנסקי) - עורכת דין המאבדת את חסכונותיה לאחר הונאה פיננסית גדולה, ועוברת למשרד עורכי הדין רדיק, בוסמן וקולסטד.
 מיה רינדל (רוז לזלי) עונות 1–3 - בת הסנדקות של דיאן, עורכת דין מתחילה שמצטרפת לדיאן לוקהארט במעברה למשרד החדש.
ברברה קולסטד (אריקה טיזל) עונות 1–2 - מהבעלים של המשרד רדיק, בוסמן וקולסטד.
 לוקה קווין (קוש ג'ומבו) עונות 1-4 - עורכת דין ברדיק, בוסמן וקולסטד, קווין היא דמות שעברה אף היא מ"האשה הטובה" ויש לה הכירות קודמת עם לוקהארט.
אדריאן בוסמן (דלרוי לינדו) עונות 1-4 - מהבעלים של המשרד רדיק, בוסמן וקולסטד. הוא שהציע לדיאן לוקהארט את העבודה במשרד.
 מריסה גולד (שרה סטיל) - העוזרת האישית של דיאן לוקהארט.
קולין מורלו (ג'סטין ברת'ה) עונות 1–2 - עורך דין העובד במשרד התובע הכללי. ספק יריבה ספק מושא אהבתה של לוקה קווין.
ג'יי דיפרז'יה (ניאמבי ניאמבי) - חוקר במשרד עורכי הדין רדיק, בוסמן וקולסטד.
ליז לורנס (אודרה מקדונלד) מעונה 2 - עורכת דין אמריקאית לשעבר ואשתו לשעבר של השותף אדריאן בוסמן, שמגיעה למשרד כשותפה בעקבות מות אביה.

דמויות משנה 
איימי ברסלין (הלן יורק) עונות 1–2 - בת הזוג של מיה רינדל.
הנרי רינדל (פול גווילפויל) עונות 1–2 - אביה של מיה רינדל ובעלה של לנור רינדל. עצור בשל חשד לביצוע הונאה פיננסית גדולה.
 לנור רינדל (ברנדט פיטרס) עונות 1–2 - אמה של מיה רינדל, ואשתו של הנרי רינדל.
מדליין סטארקי (ג'יין לינץ') עונות 1–2 - סוכנת FBI חסרת רחמים עם סגנון לבוש מוזר, שמאמינה שמיה מעורבת במזימות של אביה.
 אלזבת' טסיוני (קארי פרסטון) - עורכת דין מבריקה אך בלתי שגרתית, שנקראת לייצג את המשרד של רדיק, בוסמן וקולסטד.
קורט מקביי (גארי קול) - בעלה המנוכר של דיאן.

סקירת הסדרה

קישורים חיצוניים 
 

ביקורות:
 
 
 
 
 
 
 
 
עידו ישעיהו, "הטובות לקרב" נאלצת להתחיל מחדש, ועושה את זה מושלם, באתר וואלה!, 25 ביוני 2021

הערות שוליים

סדרות דרמה המשכיות
סדרות טלוויזיה אמריקאיות שעלו לשידור בשנות ה-2010
סדרות משפטיות אמריקאיות
סדרות ספין-אוף אמריקאיות
תוכניות טלוויזיה שמתרחשות בשיקגו